text: Мъж се барикадира в дома си в Поморие - Криминално - Novini.bg
  36 4дни
  42 -годишен мъж от Поморие, въоръжен с огнестрелно оръжие, е задържан от служители на "Специализираните полицейски сили" към ОДМВР – Бургас след три часови преговори с екип от психолози и служители от РУ - Поморие. Не е допуснато използване на оръжието, като от инцидента няма пострадали.
  В 13.48 часа днес е получен сигнал за пореден семеен скандал, възникнал между 42 – годишния мъж и родителите му на ул."Княз Борис I". Веднага към мястото на инцидента се насочени два полицейски екипа от РУ - Поморие, които констатирали, че 42 - годишният мъж се държи агресивно и бил въоръжен с пистолет. Забелязвайки полицаите, той размахал оръжието, отправяйки заплахи. В същото време майка му успяла да излезе от къщата, баща му /трудноподвижен/ останал в дома, в който били и летовници, отседнали на квартира.
  Своевременно бил сформиран екип от психолози и служители на РУ, които успели да установят връзка с помориеца и да започнат преговори с него. В резултат на предприетите действия той е задържан в полицейския арест. Установено е, че оръжието е законно притежавано – до преди 8 години той е работил в "Патрулно постова дейност" – РУ – Поморие. Материалите по образуваното досъдебно производство са докладвани в Районна прокуратура – Поморие.